ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 15ης Μα ϊου 1987 σχετικά με το AIDS (87/C 178/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Ι 1. κρίνουν ότι, επειδή το σύνδρομο επίκτητης ανοσιοποιητικής ανεπάρκειας (AIDS) είναι πρόβλημα δημόσιας υγείας, η καταπολέμησή του θα πρέπει να βασίζεται σε εκτιμήσεις αυτού του είδους και ότι το πρόβλημα αυτό αποτελεί «διεθνές θέμα» δημόσιας υγείας στο οποία πρέπει να δοθεί προτεραιότητα 7 2. επαναλαμβάνουν, στα πλαίσια αυτά, ότι η Κοινότητα οφείλει να διαδραματίσει ίδιο ρόλο σε συνεχή συνεργασία με τα κράτη μέλη και σε συνεννόηση με την Παγκόσμια Οργάνωση Υγείας, αποφεύγοντας τις αλληλεπικαλύψεις 7 3. επιβεβαιώνουν την ιδιαίτερη προσήλωσή τους στην πλήρη τήρηση των αρχών της ελεύθερης κυκλοφορίας των προσώπων και της ίσης μεταχείρισης που θεσπίζονται από τις συνθήκες 7 4. κρίνουν ότι, χάρις σε αμοιβαία πληροφόρηση και κατάλληλο συντονισμό, θα πρέπει να αποφευχθεί η ανάπτυξη αντιφατικών εθνικών πολιτικών έναντι των υπηκόων τρίτων χωρών 7 5. τονίζουν ότι, από προληπτική άποψη, δεν είναι αποτελεσματική η προσφυγή σε οποιαδήποτε πολιτική συστηματικής και υποχρεωτικής διάγνωσης, ιδίως με τη διεξαγωγή υγειονομικών ελέγχων στα σύνορα 7 6. κρίνουν ότι πρέπει να αποφευχθεί η ανάπτυξη αντιφατικών εθνικών πολιτικών ικανών να επιφέρουν δυσμενείς διακρίσεις 7 7. αποφασίζουν τη σύγκληση ad hoc ομάδας αρμοδίων σε θέματα δημόσιας υγείας και καταπολέμησης του AIDS στα κράτη μέλη, με συμμετοχή της Επιτροπής, για τον καθορισμό, το συντομότερο δυνατό, κοινής στρατηγικής βάσει της οποίας θα υπάρξει σχέδιο δράσης και συντονισμού, το οποίο θα πρέπει να εφαρμοστεί από τα κράτη μέλη και σε κοινοτικό επίπεδο 7 8. κρίνουν ότι είναι αναγκαίο να δημιουργηθεί, εντός της Κοινότητας, ένας απλός και ευέλικτος μηχανισμός που θα προσφέρει τις απαραίτητες διοικητικές και άλλες διευκολύνσεις στην εν λόγω ad hoc ομάδα και θα εξασφαλίζει την εφαρμογή των προτάσεων που εγκρίθηκαν από τους υπουργούς υγείας 7 9. τονίζουν την ανάγκη να εξασφαλισθεί συνεχής συνεργασία με το πρόγραμμα έρευνας 7 10. αναγνωρίζουν ότι είναι σημαντικό να υπάρχουν διαθέσιμα, σε συστηματική βάση, αξιόπιστα επιδημιολογικά στοιχεία για την προετοιμασία των αποφάσεων που θα λαμβάνονται σε πολιτικό επίπεδο 7 11. τονίζουν ότι είναι ανάγκη να υπάρξουν κοινές μέθοδοι αξιολόγησης σχετικά με τις δράσεις που θα αναλαμβάνονται στην Κοινότητα, μετά από πρόταση της ad hoc ομάδας 7 12. αποφασίζουν την καθιέρωση συστηματικής πληροφόρησης των ανά τον κόσμο ταξιδιωτών για το AIDS 7 ΙΙ 13. με βάση τα προηγούμενα, αναθέτουν στην προαναφερόμενη ad hoc ομάδα: α) να επικεντρώσει τις πρώτες εργασίες της στα εξής θέματα:1. πρόταση διαδικασίας που θα επιτρέψει την εξασφάλιση σε κοινοτικό επίπεδο i) ταχείας ανταλλαγής των επιδημιολογικών στοιχείων,ii)αμοιβαίας ενημέρωσης όσον αφορά τις επιστημονικές πρωτοβουλίες και τα τεχνικά, διοικητικά και νομικά μέτρα που μελετούν ή θεσπίζουν τα κράτη μέλη 72.πρόταση ανάληψης κοινών δράσεων για την καταπολέμηση του AIDS 73.εκπόνηση μεθόδων αξιολόγησης των δράσεων που αναλαμβάνονται στην Κοινότητα 7 β)να υποβάλλει τακτικά εκθέσεις στο Συμβούλιο σχετικά με τις εργασίες της.